Държавен вестник, бр. 28, 2014 г., стр. 11

БРОЙ  28	
Д Ъ Р Ж А В Е Н  В Е С Т Н И К 	
СТР.  11  
Нефрологията е специалност с преоблада­
ваща терапевтична насоченост, която включва 
клинична нефрология, диализа и бъбречна 
трансплантация.
1.1.2. Този стандарт се прилага при осъщест­
вяване на дейности в областта на клиничната 
нефрология.
1.1.3. При осъществяване на дейности по 
диализа се прилага медицинският стандарт 
„Диализно лечение“, утвърден с Наредба № 41 от 
2009 г. за утвърждаване на медицински стандарт 
„Диализно лечение“ (ДВ, бр. 83 от 2009 г.).
1.1.4. При осъществяване на дейности по 
бъбречна трансплантация се прилага медицин­
ският стандарт за трансплантация на органи, 
тъкани и клетки, утвърден с Наредба № 6 от 
2007 г. за утвърждаване на медицински стандарт 
за трансплантация на органи, тъкани и клетки 
(ДВ, бр. 23 от 2007 г.).
1.1.5. Основните цели и задачи на специал­
ността:
1.1.5.1. своевременно диагностициране и лече­
ние на бъбречните заболявания с оглед трайното 
им излекуване или достигане до трайна ремисия; 
1.1.5.2. забавяне на хода и прогресията на 
бъбречното заболяване; 
1.1.5.3. ограничаване на уврежданията на 
други органи и системи; 
1.1.5.4. профилактика на бъбречните заболя­
вания и промоция на здравето;
1.1.5.5. ограничаване на вторичните увреж­
дания на други органи и системи.
1.2. Основни елементи на профилактичния и 
диагностично-лечебния процес на нефрологич­
ните заболявания:
1.2.1. Профилактична дейност. 
1.2.2. Диагностично-лечебни дейности:
1.2.2.1. диагноза и лечение на спешните със­
тояния;
1.2.2.2. диагноза и лечение на острите нефро­
логични състояния;
1.2.2.3. диагноза, лечение и рехабилитация на 
хроничните бъбречни заболявания;
1.2.2.4. диспансеризация на лица с хронични 
бъбречни заболявания;
1.2.2.5. диагностициране на състояния, които 
са отклонение от нормата и при които се подо­
зира нефрологично заболяване.
1.2.3. Оценка от здравна гледна точка на со­
циалната и професионалната среда на болния.
1.2.4. Осъществяване на връзки с държавни 
органи и неправителствени организации с цел 
провеждане на профилактика, ранно диагности­
циране, лечение и рехабилитация на болните с 
бъбречни заболявания.
1.3. Изисквания за професионална квали­
фикация и компетентност за практикуване на 
специалността нефрология в извънболничната 
и болничната медицинска помощ:
1.3.1. В извънболничната медицинска помощ 
профилактиката, диагностиката, наблюдението 
и лечението на бъбречните заболявания се из­
вършват от общопрактикуващ лекар и от лекар 
с придобита специалност по нефрология.
1.3.2. В болничната медицинска помощ 
дейностите по специалността се извършват от 
лекар със специалност по нефрология, като в 
лечебните заведения от първо и второ ниво на 
компетентност в лечебно-диагностичния процес 
на пациенти с бъбречни заболявания могат да 
участват и лекари със специалност по вътрешни 
болести.
1.4. Интердисциплинарни дейности.
Нефрологът тясно си сътрудничи с лекарите, 
работещи в диализните центрове и в центровете 
по трансплантация, със специалистите по кли­
ничната лаборатория, по образна диагностика, по 
нуклеарна медицина, по клинична имунология, 
както и със специалисти от други области на 
вътрешната медицина – уролози, акушер-ги­
неколози, клинични микробиолози, и с други 
специалисти.
2. Изисквания към лицата, осъществяващи 
професионална дейност по специалността 
2.1. Изисквания към дейността на специалиста 
по нефрология:
2.1.1. осъществява цялостния лечебно-диаг­
ностичен процес на пациента с бъбречни забо­
лявания в екип с медицинска сестра;
2.1.2. поддържа постоянно своята професи­
онална квалификация, като следи актуалната 
медицинска литература и участва в колегиуми, 
срещи, конгреси и конференции както в своята 
област, така и в интердисциплинарни форуми;
2.1.3. обучава и контролира специализира­
щите лекари;
2.1.4. участва активно при клиничните об­
съждания за пациентите;
2.1.5. своевременно и адекватно реагира на 
различни внезапно възникнали професионални 
ситуации и прави усилия да ги преодолее;
2.1.6. участва в научноизследователска работа 
в областта на нови диагностични и терапевтич­
ни методи, както и в клинични изпитвания на 
лекарствени продукти при спазване на изисква­
нията на законодателството.
2.2. Изисквания към дейността на специали­
занта по нефрология:
2.2.1. участва в диагностично-лечебния процес 
под контрол на специалист-нефролог;
2.2.2. повишава своята професионална ква­
лификация, като следи актуалната медицинска 
литература и участва в колегиуми, срещи, кон­
греси и конференции както в своята област, така 
и в интердисциплинарни форуми;
2.2.3. практически овладява нови диагнос­
тични и лечебни методи под ръководството на 
специалист-нефролог;
2.2.4. участва при клиничните обсъждания 
за пациентите.
2.3. Изисквания към дейността на лекар без 
призната медицинска специалност:
2.3.1. в екип с медицинска сестра осъществя­
ва цялостния лечебно-диагностичен процес под 
контрол на лекаря-специалист по нефрология;
2.3.2. поддържа своята професионална ква­
лификация, като следи актуалната медицинска 
литература и участва в колегиуми, срещи, кон­
греси и конференции както в своята област, така 
и в интердисциплинарни форуми;
2.3.3. участва при клиничните обсъждания 
за пациентите;